CELEX: 32010R0446
Language: bg
Date: 2010-05-21 00:00:00
Title: Регламент (ЕС) № 446/2010 на Комисията от 21 май 2010 година за откриване на продажбата на масло чрез тръжна процедура

22.5.2010   
            
            
               BG
            
            
               Официален вестник на Европейския съюз
            
            
               L 126/17
            
         РЕГЛАМЕНТ (ЕС) № 446/2010 НА КОМИСИЯТА
   от 21 май 2010 година
   за откриване на продажбата на масло чрез тръжна процедура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 43, букви е) и й) във връзка с член 4 от него,
   като има предвид, че:
   
               (1)
            
            
               Предвид настоящото положение на пазара на масло от гледна точка на търсене и цени и предвид нивото на интервенционните запаси е целесъобразно да се открие продажбата чрез тръжна процедура на масло от интервенционните запаси в съответствие с Регламент (ЕС) № 1272/2009 на Комисията от 11 декември 2009 г. за установяване на общи подробни правила за прилагане на Регламент (ЕО) № 1234/2007 на Съвета относно изкупуване и продаване на селскостопански продукти при публична интервенция (2).
            
         
               (2)
            
            
               С цел да се подобри управлението на продажбите от интервенционните запаси следва да се определи дата, преди която маслото от интервенция трябва да е постъпило на склад, за да бъде на разположение за продажба.
            
         
               (3)
            
            
               В член 40, параграф 4, буква б) от Регламент (ЕС) № 1272/2009 се предвижда необходимостта да се определят сроковете за подаване на тръжни оферти.
            
         
               (4)
            
            
               Съгласно член 45 от Регламент (ЕС) № 1272/2009 следва да бъде установен срок, в рамките на който интервенционните агенции да нотифицират Комисията за всички предложения, които отговарят на условията.
            
         
               (5)
            
            
               Предвид повишената нестабилност на пазарните цени е целесъобразно размерът на тръжната гаранция да бъде увеличен чрез дерогация от член 44, буква б) от Регламент (ЕС) № 1272/2009.
            
         
               (6)
            
            
               Управителният комитет за общата организация на селскостопанските пазари не е представил становище в срока, установен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Обхват
   Открива се продажбата чрез тръжна процедура на масло, прието на склад преди 1 октомври 2009 г., в съответствие с условията, предвидени в дял III от Регламент (ЕС) № 1272/2009.
   Предложената цена трябва да бъде цената на 100 kg продукти.
   Член 2
   Дати на подаване
   1.   Срокът за подаване на оферти в отговор на индивидуалните покани за търг е 11 часа (брюкселско време) на първия и третия вторник от месеца. През август обаче той е 11 часа (брюкселско време) на четвъртия вторник, а през декември — 11 часа (брюкселско време) на втория вторник. Ако вторник е официален празничен ден, крайният срок е 11 часа (брюкселско време) на предходния работен ден.
   2.   Крайният срок за подаване на офертите по първата индивидуална покана за търг е 11 часа (брюкселско време) на 1 юни 2010 г.
   3.   Офертите се подават до интервенционните агенции (3).
   Член 3
   Нотификация до Комисията
   Предвидената в член 45 от Регламент (ЕС) № 1272/2009 нотификация се осъществява до 16:00 часа (брюкселско време) на крайната дата за подаване на оферти, посочена в член 2 от настоящия регламент.
   Член 4
   Дерогация
   Чрез дерогация от член 44, буква б) от Регламент (ЕС) № 1272/2009 тръжната гаранция за масло е 200 ЕUR/тон.
   Член 5
   Влизане в сила
   Настоящият регламент влиза в сила на третия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 21 май 2010 година.
      
         
            За Комисията, от името на председателя,
         
         Dacian CIOLOŞ
         
            Член на Комисията
         
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 349, 29.12.2009 г., стр. 1.
   
      (3)  Адресите на интервенционните агенции могат да бъдат намерени на уебсайта на Европейската комисия CIRCA (http://circa.europa.eu/Public/irc/agri/lait/library?l=/&vm=detailed&sb=Title).